‏5.9.24

**הנחיות וסדרי הרשמה לקורסים – סמסטר א' תשפ"ה – תואר ראשון במחלקה לניהול**

סטודנטיות יקרות וסטודנטים יקרים,

**סמסטר א' תשפ"ה יחל ביום א', ב' בחשון תשפ"ה 3.11.2024 ויסתיים, ביום ו', ב' בשבט תשפ"ה- 31.1.2025.**

אתר המחלקה לניהול נמצא בכתובת: <https://in.bgu.ac.il/fom/Management/Pages/home.aspx>

באתר מתפרסם מידע המסייע לתהליך הרישום כגון: תכנית לימודים, מערכת שעות, מגמות לימוד, מידע על בחינות וכד'.

**חלון זמן לרישום לקורסים**

**תקופת הרישום לקורסים לכלל הסטודנטים לתואר ראשון באוניברסיטה נקבעה לתאריכים 22-24.9.2024.**

מועדי הרישום האישיים יפורסמו ב[חלון זמן אישי](https://bgu4u.bgu.ac.il/pls/apex/f?p=104:LOGIN_DESKTOP:2565576169739:::::) ימים ספורים לפני התאריכים הנקובים לעיל. מסך הכניסה מצריך הזדהות.

הרישום לקורסים יבוצע עצמאית באתר הרישום לקורסים [כאן](https://bgu4u.bgu.ac.il/pls/scwp/!app.gate?app=cns) .

במידה ומספר ימים לפני הרישום לא ייפתח "חלון זמן לרישום לקורסים", יש לפנות **למזכירות הפקולטה** לניהול בטלפונים:  **08-6472252, 08-6472027 .**

תזכורת (רלוונטי בעיקר לשנה א' במסלול חד מחלקתי) :

קיימת חובת הרשמה לקורסים- "לומדה למניעת הטרדה מינית" ו- "הכרת הספרייה". ראו [קישור](http://in.bgu.ac.il/acadsec/Pages/shp-software.aspx) .

**תקופת השינויים**

**תקופת השינויים תחל בתאריך 3.11.2024 בין השעות  14:00-16:00 (בלעדי לפקולטה לניהול) ותמשיך בשעה 18:00 עד לסיומה בתאריך 17.11.2024 בשעה 13:00**

נא להקפיד ולבצע שינויים במועדים הללו. רישום מאוחר מעבר לתקופת השינויים יחויב בקנס.

**דגשים לקראת ביצוע הרישום לקורסים**

1. תנאי מוקדם לביצוע הרישום לקורסים הוא תשלום המקדמה והסדרת חובות כספיים קודמים.
2. מומלץ ביותר להיערך לימים בהם יבוצע הרישום לקורסים, על-ידי עיון מוקדם בתוכנית הלימודים המתפרסמת בשנתון המחלקה (קורסי חובה, בחירה, קורסי קדם), במערכת השעות ובכל המידע שהמחלקה מפרסמת.

ניתן לקבל מענה בנושאים אלה במזכירות המחלקה.

1. הכרחי להצטייד בקוד אישי למערכת הממוחשבת של האוניברסיטה, ללא הקוד לא יתאפשר הרישום לקורסים.
2. בסיום תהליך הרישום לקורסים מומלץ להפיק "תדפיס רישום לקורסים" ולאמת את הנתונים שהוקלדו (לוודא שם קורס, קבוצה, זמן, סה"כ נקודות זכות בסמסטר), וזאת על מנת למנוע אי הבנות לגבי חיובי שכר לימוד.

**מוקד מידע טלפוני לנושאים טכניים**

מוקד מידע טלפוני שמספרו **08-6461600** יפעל בימי הרישום ובתקופת השינויים בין השעות **08:30-16:00** . מוקד המידע יסייע לפניות בנושאים הבאים:

* "חשבון משתמש" וקוד אישי
* התמצאות במערכת הרישום לקורסים – חיפוש קורס, ביטול קורס...
* חזרה מחופשת לימודים/חזרה מהפסקת לימודים
* נושאים הקשורים לשכר לימוד- מידע מלא ניתן למצוא גם באתר, תחת "[חשבונות סטודנטים".](https://in.bgu.ac.il/accounts/Pages/default.aspx)

**יצירת קשר עם המחלקה לניהול**

**מענה טלפוני** שוטף מתקיים **בימי א'-ה' בין 09:00-11:00**.

**בתקופת הרישום לקורסים והשינויים** יינתן מענה טלפוני וקבלת קהל מותאמים. בהמשך יופץ מידע **אודות מענה בתקופות אלה**.

עמדת רכזת סטודנטים - [fom.mgtsc1@bgu.ac.il](mailto:fom.mgtsc1@bgu.ac.il) 08-6472569

גב' אריקה שטיינברג, רכזת סטודנטים - [fom.mgtsc2@bgu.ac.il](mailto:fom.mgtsc2@bgu.ac.il) 08-6477915

גב' ליטל גור, רכזת סטודנטים - [fom.mgtsc3@bgu.ac.il](mailto:fom.mgtsc3@bgu.ac.il) 08-6428727

**מאחלים שנת לימודים פורייה ומוצלחת ומלאת בשורות טובות!**

**צוות המחלקה לניהול**